《宿郭乡丈书轩 其三》
明代·石宝

灯火交辉照夜堂，淋漓醉墨倚绳床。新来词曲多宫体，旧日衣袍半御香。

汲黯何曾忘入闼，枚生不是漫游梁。酒阑挥剑当筵舞，惭愧东君别意长。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。